Tislit, ass-nni n lḥenni ad teccucef. Acucef-agi ur yettili ara kan akka, ad as-ceɛlent taftilt i wakken ad tnur tudert-is, ma d aman-nni n ucucef ad ten-jemɛent. Mi ara d-yaweḍ yiḍ, ad ruḥen imawlan n uqcic ɣer s axxam n teslit i wakken ad as-wten lḥenni, ad krent kra n tlawin ad myuṭṭafent ta ɣer ta, ad zzint am umeqyas s ibeddi, ad bdunt imiren  asbuɣer , ad cekrent deg-s tislit d yesli d yimawlannsen.